title: Sklep Evropskega parlamenta in Sveta z dne 3. maja 2001 o prilagoditvi finančnega načrta zaradi upoštevanja pogojev izvajanja

text:
Pomembno pravno obvestilo

|

32001D0692

Uradni list L 246 , 15/09/2001 str. 0028 - 0032

		Sklep Evropskega parlamenta in Svetaz dne 3. maja 2001o prilagoditvi finančnega načrta zaradi upoštevanja pogojev izvajanja(2001/692/ES)EVROPSKI PARLAMENT IN SVET EVROPSKE UNIJE STA –ob upoštevanju Pogodbe o ustanovitvi Evropske skupnosti,ob upoštevanju odstavkov 16 do 18 Medinstitucionalnega sporazuma z dne 6. maja 1999 o proračunski disciplini in izboljšanju proračunskega postopka [1],ob upoštevanju predloga Komisije [2],v skladu s postopkom iz petega pododstavka člena 272(9) Pogodbe,ob upoštevanju naslednjega:(1) Finančni načrt za obdobje 2000-2006 je treba prilagoditi zaradi upoštevanja izvrševanja proračuna za leto 2000.(2) Zaradi zamude pri sprejemanju določenih programov v zvezi s strukturnimi ukrepi v letu 2000 ni bilo mogoče prevzeti obveznosti za 6 152,3 milijona evrov proračunskih sredstev, predvidenih za Strukturne sklade, niti jih prenesti v leto 2001. V skladu z odstavkom 17 Medinstitucionalnega sporazuma je treba ta znesek prenesti v naslednja proračunska leta s povečanjem ustreznih najvišjih obsegov izdatkov za odobrena sredstva za prevzem obveznosti.(3) V tej fazi izvrševanje proračuna za leto 2000 ne kaže potrebe po prilagoditvi skupnega zgornjega najvišjega obsega sredstev za plačila. Pri vsaki prihodnji prilagoditvi se pregleda, kakšno je stanje s tem v zvezi –SKLENILA:Člen 1Letni najvišji obsegi odobrenih sredstev za prevzem obveznosti v podrubriki "Strukturni skladi" rubrike 2 finančnega načrta se povečajo za naslednje zneske, izražene v milijonih evrov v tekočih cenah.2002 | 2003 | 2004 | 2005 | 2006 |870 | 1178 | 1642 | 1396 | 1067 |Člen 2V prilogi sta finančni načrt za EU-15 in finančni okvir za EU-21 po tehnični prilagoditvi za leto 2002 v skladu s spremembo BNP in cen ter po prilagoditvi iz tega sklepa.V Bruslju, 3. maja 2001Za Evropski parlamentPredsednicaN. FontaineZa SvetPredsednikA. Lindh[1] UL C 172, 18.6.1999, str. 1.[2] UL C 180 E, 26.6.2001, str. 244.--------------------------------------------------PRILOGATABELA 1Finančni načrt (EU-15) — Prilagojen na cene iz 2002 — Po prilagoditvi (za izvajanje) v letu 2001Odobritve za prevzem obveznosti | Tekoče cene | Cene iz 2002 |2000 | 2001 | 2002 | 2003 | 2004 | 2005 | 2006 |1. Kmetijstvo | 41738 | 44530 | 46587 | 46449 | 45377 | 44497 | 44209 |SKP (brez razvoja podeželja) | 37352 | 40035 | 41992 | 41843 | 40761 | 39870 | 39572 |Razvoj podeželja in spremljajoči ukrepi | 4386 | 4495 | 4595 | 4606 | 4616 | 4627 | 4637 |2. Strukturni ukrepi | 32678 | 32720 | 33638 | 33308 | 32998 | 32735 | 31955 |Strukturni skladi | 30019 | 30005 | 30849 | 30519 | 30316 | 30053 | 29278 |Kohezijski sklad | 2659 | 2715 | 2789 | 2789 | 2682 | 2682 | 2677 |3. Notranje politike | 6031 | 6272 | 6558 | 6676 | 6793 | 6910 | 7038 |4. Zunanji ukrepi | 4627 | 4735 | 4873 | 4884 | 4895 | 4905 | 4916 |5. Uprava | 4638 | 4776 | 5012 | 5119 | 5225 | 5332 | 5439 |6. Rezerve | 906 | 916 | 676 | 426 | 426 | 426 | 426 |Denarna rezerva | 500 | 500 | 250 | | | | |Rezerva za nujno pomoč | 203 | 208 | 213 | 213 | 213 | 213 | 213 |Rezerva za jamstva za posojila | 203 | 208 | 213 | 213 | 213 | 213 | 213 |7. Predpristopna pomoč | 3174 | 3240 | 3328 | 3328 | 3328 | 3328 | 3328 |Kmetijstvo | 529 | 540 | 555 | 555 | 555 | 555 | 555 |Predpristopni strukturni instrument | 1058 | 1080 | 1109 | 1109 | 1109 | 1109 | 1109 |PHARE (države prosilke) | 1587 | 1620 | 1664 | 1664 | 1664 | 1664 | 1664 |Skupaj odobritve za prevzem obveznosti | 93792 | 97189 | 100672 | 100190 | 99042 | 98133 | 97311 |Skupaj odobrena plačila | 91322 | 94730 | 100078 | 100795 | 97645 | 95789 | 95217 |Odobritve plačil % BNP | 1,10 % | 1,09 % | 1,10 % | 1,08 % | 1,02 % | 0,97 % | 0,95 % |Sredstva za pristop (odobritve plačil) | | | 4397 | 7125 | 9440 | 12146 | 15097 |Kmetijstvo | | | 1698 | 2154 | 2600 | 3109 | 3608 |Drugi izdatki | | | 2699 | 4971 | 6840 | 9037 | 11489 |Najvišji obseg odobrenih plačil | 91322 | 94730 | 104475 | 107920 | 107085 | 107935 | 110314 |Najvišji obseg odobrenih plačil kot % BNP | 1,12 % | 1,11 % | 1,14 % | 1,15 % | 1,12 % | 1,10 % | 1,09 % |Razmik za nepredvidene izdatke | 0,15 % | 0,16 % | 0,13 % | 0,12 % | 0,15 % | 0,17 % | 0,18 % |Najvišji obseg lastnih sredstev | 1,27 % | 1,27 % | 1,27 % | 1,27 % | 1,27 % | 1,27 % | 1,27 % |Milijonov evrov — Odobritve za prevzem obveznosti | Tekoče cene | Cene iz 2002 |2000 | 2001 | 2002 | 2003 | 2004 | 2005 | 2006 |1. Kmetijstvo | 41738 | 44530 | 46587 | 46449 | 45377 | 44497 | 44209 |SKP (brez razvoja podeželja) | 37352 | 40035 | 41992 | 41843 | 40761 | 39870 | 39572 |Razvoj podeželja in spremljajoči ukrepi | 4386 | 4495 | 4595 | 4606 | 4616 | 4627 | 4637 |2. Strukturni ukrepi | 32678 | 32720 | 33638 | 33308 | 32998 | 32735 | 31955 |Strukturni skladi | 30019 | 30005 | 30849 | 30519 | 30316 | 30053 | 29278 |Kohezijski sklad | 2659 | 2715 | 2789 | 2789 | 2682 | 2682 | 2677 |3. Notranje politike | 6031 | 6272 | 6558 | 6676 | 6793 | 6910 | 7038 |4. Zunanji ukrepi | 4627 | 4735 | 4873 | 4884 | 4895 | 4905 | 4916 |5. Uprava | 4638 | 4776 | 5012 | 5119 | 5225 | 5332 | 5439 |6. Rezerve | 906 | 916 | 676 | 426 | 426 | 426 | 426 |Denarna rezerva | 500 | 500 | 250 | | | | |Rezerva za nujno pomoč | 203 | 208 | 213 | 213 | 213 | 213 | 213 |Rezerva za jamstva za posojila | 203 | 208 | 213 | 213 | 213 | 213 | 213 |7. Predpristopna pomoč: | 3174 | 3240 | 3328 | 3328 | 3328 | 3328 | 3328 |Kmetijstvo | 529 | 540 | 555 | 555 | 555 | 555 | 555 |Predpristopni strukturni instrument | 1058 | 1080 | 1109 | 1109 | 1109 | 1109 | 1109 |PHARE (države prosilke) | 1587 | 1620 | 1664 | 1664 | 1664 | 1664 | 1664 |8. Širitev | | | 6851 | 9588 | 12327 | 15075 | 17813 |Kmetijstvo | | | 1698 | 2154 | 2600 | 3109 | 3608 |Strukturni ukrepi | | | 3980 | 6187 | 8405 | 10612 | 12819 |Notranje politike | | | 778 | 810 | 842 | 874 | 906 |Uprava | | | 395 | 437 | 480 | 480 | 480 |Skupaj odobritve za prevzem obveznosti | 93792 | 97189 | 107523 | 109778 | 111369 | 113208 | 115124 |Skupaj odobrena plačila | 91322 | 94730 | 104475 | 107920 | 107085 | 107935 | 110314 |Od tega: širitev | | | 4397 | 7125 | 9440 | 12146 | 15097 |Odobrena plačila kot % BNP | 1,10 % | 1,09 % | 1,10 % | 1,11 % | 1,07 % | 1,05 % | 1,05 % |Razmik za nepredvidene izdatke | 0,17 % | 0,18 % | 0,17 % | 0,16 % | 0,20 % | 0,22 % | 0,22 % |Najvišji obseg lastnih sredstev | 1,27 % | 1,27 % | 1,27 % | 1,27 % | 1,27 % | 1,27 % | 1,27 % |--------------------------------------------------


title: Sklep Sveta (SZVP) 2015/442 z dne 16. marca 2015 o začetku vojaške svetovalne misije Evropske unije v okviru SVOP v Srednjeafriški republiki (EUMAM RCA) in o spremembi Sklepa (SZVP) 2015/78

text:
               17.3.2015

               SL

               Uradni list Evropske unije

               L 72/39

         SKLEP SVETA (SZVP) 2015/442
   z dne 16. marca 2015
   o začetku vojaške svetovalne misije Evropske unije v okviru SVOP v Srednjeafriški republiki (EUMAM RCA) in o spremembi Sklepa (SZVP) 2015/78
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 42(4) in člena 43(2) Pogodbe,
   ob upoštevanju Sklepa Sveta (SZVP) 2015/78 z dne 19. januarja 2015 o vojaški svetovalni misiji Evropske unije v okviru SVOP v Srednjeafriški republiki (EUMAM RCA) (1) in zlasti člena 4 Sklepa,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 19. januarja 2015 sprejel Sklep (SZVP) 2015/78.

               (2)

               Svet je 9. februarja 2015 odobril pravila delovanja EUMAM RCA.

               (3)

               Svet je 6. marca 2015 odobril načrt misije EUMAM RCA.

               (4)

               Politični in varnostni odbor je 11. marca 2015 pozdravil pismo poveljnika misije glede priporočila o začetku EUMAM RCA in predvidenem časovnem okviru za razglasitev začetne operativne zmogljivosti EUMAM RCA.

               (5)

               EUMAM RCA bi se morala začeti 16. marca 2015.

               (6)

               V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo, posledično Danska ne sodeluje pri izvajanju tega sklepa in ne prispeva k financiranju te misije –

         SPREJEL NASLEDNJI SKLEP:
   Člen 1
   Vojaška svetovalna misija Evropske unije v okviru SVOP v Srednjeafriški republiki (v nadaljnjem besedilu: EUMAM RCA) se začne 16. marca 2015.
   Člen 2
   Poveljnik misije EU EUMAM RCA se s takojšnjim učinkom pooblasti za začetek izvajanja misije.
   Člen 3
   Člen 4(2) Sklepa (SZVP) 2015/78 se nadomesti z naslednjim:

      „2.   EUMAM RCA se začne s sklepom Sveta na datum, ki ga priporoči poveljnik misije, po odobritvi načrta misije in po potrebi dodatnih pravil delovanja.“

   Člen 4
   Ta sklep začne veljati na dan sprejetja.

      V Bruslju, 16. marca 2015

            Za Svet

            Predsednica

         F. MOGHERINI

      (1)  UL L 13, 20.1.2015, str. 8.


title: 2013/603/EU: Sklep Evropskega parlamenta z dne 17. aprila 2013 o zaključku poslovnih knjig Evropske fundacije za izboljšanje življenjskih in delovnih razmer za proračunsko leto 2011

text:
               16.11.2013

               SL

               Uradni list Evropske unije

               L 308/307

         SKLEP EVROPSKEGA PARLAMENTA
   z dne 17. aprila 2013
   o zaključku poslovnih knjig Evropske fundacije za izboljšanje življenjskih in delovnih razmer za proračunsko leto 2011
   (2013/603/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske fundacije za izboljšanje življenjskih in delovnih razmer za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Evropske fundacije za izboljšanje življenjskih in delovnih razmer za proračunsko leto 2011, skupaj z odgovori fundacije (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (EGS) št. 1365/75 Sveta z dne 26. maja 1975 o ustanovitvi Evropske fundacije za izboljšanje življenjskih in delovnih razmer (4), zlasti člena 16 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A7-0067/2013),

               1.

               odobri zaključek poslovnih knjig Evropske fundacije za izboljšanje življenjskih in delovnih razmer za proračunsko leto 2011;

               2.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropske fundacije za izboljšanje življenjskih in delovnih razmer, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 174.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 139, 30.5.1975, str. 1.

      (5)  UL L 357, 31.12.2002, str. 72.


title: 2009/762/ES: Sklep Evropskega parlamenta in Sveta z dne 16. septembra 2009 o uporabi Solidarnostnega sklada Evropske unije v skladu s točko 26 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju

text:
               17.10.2009

               SL

               Uradni list Evropske unije

               L 273/14

      SKLEP EVROPSKEGA PARLAMENTA IN SVETA

   z dne 16. septembra 2009
   o uporabi Solidarnostnega sklada Evropske unije v skladu s točko 26 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
   (2009/762/ES)
   EVROPSKI PARLAMENT IN SVET EVROPSKE UNIJE STA –
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) ter zlasti točke 26 Sporazuma,
   ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (2),
   ob upoštevanju predloga Komisije,
   ob upoštevanju naslednjega:

               (1)

               Evropska unija je ustanovila Solidarnostni sklad Evropske unije (v nadaljnjem besedilu: sklad), da bi izkazala solidarnost s prebivalci območij, ki so jih prizadele nesreče.

               (2)

               Medinstitucionalni sporazum z dne 17. maja 2006 dopušča uporabo sredstev sklada do letne zgornje meje v višini 1 milijarde EUR.

               (3)

               Uredba (ES) št. 2012/2002 vsebuje določbe, v skladu s katerimi se lahko uporabijo sredstva sklada.

               (4)

               Francija je predložila vlogo za uporabo sredstev sklada v zvezi z nesrečo, ki jo je povzročilo neurje –

         SKLENILA:
   Člen 1
   Za splošni proračun Evropske unije za proračunsko leto 2009 se uporabi sredstva Solidarnostnega sklada Evropske unije za zagotovitev 109 377 165 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 16. septembra 2009

            Za Evropski parlament

            Predsednik

         J. BUZEK

            Za Svet

            Predsednica

         C. MALMSTRÖM

      (1)  UL C 139, 14.6.2006, str. 1.

      (2)  UL L 311, 14.11.2002, str. 3.


title: Sklep Sveta z dne 28. oktobra 2014 o imenovanju danskega člana in nadomestnega člana Odbora regij

text:
               30.10.2014

               SL

               Uradni list Evropske unije

               L 309/34

         SKLEP SVETA
   z dne 28. oktobra 2014
   o imenovanju danskega člana in nadomestnega člana Odbora regij

      (2014/747/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga danske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015. Svet je s Sklepom 2014/445/EU (3)8. julija 2014 Marca PERERO CHRISTENSENA imenoval za nadomestnega člana za obdobje do 25. januarja 2015.

               (2)

               Zaradi konca mandata Sørena PAPEJA POULSENA se je sprostilo mesto člana Odbora regij.

               (3)

               Zaradi imenovanja Marca PERERE CHRISTENSENA za člana Odbora regij se bo sprostilo mesto nadomestnega člana –

         SPREJEL NASLEDNJI SKLEP:
   Člen 1
   Za preostanek mandata, tj. do 25. januarja 2015, se v Odbor regij imenujeta:

               (a)

               za člana:

                           —

                           Marc PERERA CHRISTENSEN, Anden Viceborgmester, Aarhus City Council,

                     ter

               (b)

               za nadomestnega člana:

                           —

                           Martin HULGAARD, Viceborgmester, Municipality of Struer.

         Člen 2
   Ta sklep začne veljati na dan sprejetja.

      V Luxembourgu, 28. oktobra 2014

            Za Svet

            Predsednik

         G. L. GALLETTI

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.

      (3)  UL L 201, 10.7.2014, str. 25.


title: 2004/889/ES: Sklep Sveta z dne 16. novembra 2004 o sklenitvi Sporazuma med Evropsko skupnostjo in Vlado Ljudske republike Kitajske o sodelovanju in medsebojni upravni pomoči v carinskih zadevah

text:
               23.12.2004

               SL

               Uradni list Evropske unije

               L 375/19

         SKLEP SVETA
   z dne 16. novembra 2004
   o sklenitvi Sporazuma med Evropsko skupnostjo in Vlado Ljudske republike Kitajske o sodelovanju in medsebojni upravni pomoči v carinskih zadevah
   (2004/889/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti, zlasti člena 133 v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Svet je aprila 1993 sprejel Sklep o pooblastilu Komisiji, da se v imenu Skupnosti pogaja o sporazumu o carinskem sodelovanju s Kanado, Hongkongom, Japonsko, Korejo in Združenimi državami; z razširitvijo na države Aseana in Kitajsko, maja 1997.

               (2)

               Sporazum med Evropsko skupnostjo in Vlado Ljudske republike Kitajske o sodelovanju in medsebojni upravni pomoči v carinskih zadevah je treba odobriti –

         SKLENIL:
   Člen 1
   Sporazum med Evropsko skupnostjo in Vlado Ljudske republike Kitajske o sodelovanju in medsebojni upravni pomoči v carinskih zadevah se odobri v imenu Evropske skupnosti.
   Besedilo Sporazuma je priloženo temu sklepu.
   Člen 2
   Komisija s pomočjo predstavnikov držav članic zastopa Skupnost v Skupnem odboru za carinsko sodelovanje, ustanovljenem s členom 21 Sporazuma.
   Člen 3
   Predsednik Sveta je pooblaščen za imenovanje oseb, pooblaščenih za podpis Sporazuma v imenu Skupnosti, s čimer Skupnost izrazi privolitev, da je zavezana.
   Člen 4
   Predsednik Sveta v imenu Skupnosti pošlje uradno obvestilo iz člena 22 Sporazuma (1).

      V Bruslju, 16. novembra 2004

            Za Svet

            Predsednik

         G. ZALM

      (1)  Datum začetka veljavnosti Sporazuma bo Generalni sekretariat Sveta objavil v Uradnem listu Evropske unije.
   SPORAZUM
   med Evropsko skupnostjo in Vlado Ljudske republike Kitajske o sodelovanju in medsebojni upravni pomoči v carinskih zadevah
   EVROPSKA SKUPNOST
   in
   VLADA LJUDSKE REPUBLIKE KITAJSKE,
   v nadaljevanju „pogodbenici“, STA SE –
   OB UPOŠTEVANJU pomena trgovinskih odnosov med Evropsko skupnostjo in Kitajsko in v želji, da bi v korist obeh pogodbenic prispevali k usklajenemu razvoju teh odnosov;
   V PREPRIČANJU, da se morata pogodbenici za dosego tega cilja zavezati k razvijanju carinskega sodelovanja;
   OB UPOŠTEVANJU razvoja sodelovanja med pogodbenicama pri carinskih postopkih;
   GLEDE NA TO, da ravnanja v nasprotju s carinsko zakonodajo, zlasti kršitve pravic intelektualne lastnine, škodijo ekonomskim, davčnim in poslovnim interesom pogodbenic, ter ob priznavanju pomena natančnega določanja carin in drugih davkov, zlasti s pravilno uporabo pravil o carinski vrednosti, poreklu in tarifni uvrstitvi;
   V PREPRIČANJU, da se lahko s sodelovanjem med pristojnimi upravnimi organi učinkoviteje ukrepa proti takšnim ravnanjem;

         DOGOVORILI O NASLEDNJIH DOLOČBAH:
   NASLOV I
   SPLOŠNE DOLOČBE
   Člen 1
   Opredelitev pojmov
   V tem sporazumu:

               (a)

               „carinska zakonodaja“ pomeni zakone, predpise ali druge pravno zavezujoče instrumente Evropske skupnosti ali Ljudske republike Kitajske, ki urejajo uvoz, izvoz in tranzit blaga ter vnos blaga v kateri koli drugi carinski postopek, vključno z ukrepi o prepovedi, omejitvah in nadzoru;

               (b)

               „carinski organ“ pomeni v Ljudski republiki Kitajski splošno carinsko upravo ter v Evropski skupnosti pristojne carinske službe Komisije Evropskih skupnosti in carinske organe držav članic Evropske skupnosti;

               (c)

               „organ prosilec“ pomeni pristojni upravni organ, ki ga v ta namen imenuje pogodbenica in ki zaprosi za pomoč na podlagi tega sporazuma;

               (d)

               „zaprošeni organ“ pomeni pristojni upravni organ, ki ga v ta namen imenuje pogodbenica in ki prejme zaprosilo za pomoč na podlagi tega sporazuma;

               (e)

               „osebni podatki“ pomenijo vse podatke v zvezi z določeno ali določljivo fizično osebo;

               (f)

               „ravnanje v nasprotju s carinsko zakonodajo“ pomeni vsako kršitev ali poskus kršitve carinske zakonodaje;

               (g)

               „oseba“ pomeni fizično ali pravno osebo;

               (h)

               „informacije“ pomenijo podatke (tudi obdelane ali analizirane), dokumente, poročila in druga sporočila v kakršni koli obliki (vključno z elektronsko) ter njihove overjene ali potrjene kopije.

         Člen 2
   Ozemeljska uporaba
   Ta sporazum se uporablja za carinsko območje Ljudske republike Kitajske na eni strani in za ozemlja, na katerih se uporablja Pogodba o ustanovitvi Evropske skupnosti, na drugi strani, pod pogoji, določenimi v Pogodbi.
   Člen 3
   Prihodnji razvoj
   Pogodbenici lahko z medsebojnim soglasjem ta sporazum razširita, da bi v skladu s svojo carinsko zakonodajo poglobili in dopolnili carinsko sodelovanje z dogovori o posebnih področjih ali zadevah.
   NASLOV II
   PODROČJE UPORABE SPORAZUMA
   Člen 4
   Izvajanje sodelovanja in upravne pomoči
   Pogodbenici izvajata celotno sodelovanje in upravno pomoč v okviru tega sporazuma v skladu z njunimi zakoni, predpisi in drugimi pravno zavezujočimi instrumenti. Poleg tega vsaka pogodbenica celotno sodelovanje in upravno pomoč v okviru tega sporazuma izvaja v mejah svojih pristojnosti in razpoložljivih sredstev.
   Člen 5
   Obveznosti po drugih sporazumih
   1.   Ob upoštevanju pristojnosti Evropske skupnosti in držav članic določbe tega sporazuma:

               (a)

               ne vplivajo na obveznosti, ki za pogodbenici izhajajo iz katerih koli drugih mednarodnih sporazumov ali konvencij;

               (b)

               veljajo za dopolnilne k sporazumom o carinskem sodelovanju in medsebojni upravni pomoči, ki so bili ali bi lahko bili sklenjeni med posameznimi državami članicami in Ljudsko republiko Kitajsko; in

               (c)

               ne vplivajo na določbe Skupnosti o sporočanju katerih koli v okviru tega sporazuma pridobljenih informacij med pristojnimi službami Komisije in carinskimi organi držav članic, ki bi lahko bile v interesu Skupnosti.

         2.   Ne glede na določbe odstavka 1 imajo določbe tega sporazuma prednost pred določbami katerega koli dvostranskega sporazuma o carinskem sodelovanju in medsebojni upravni pomoči, ki je bil ali bi lahko bil sklenjen med posamezno državo članico in Ljudsko republiko Kitajsko, kolikor so določbe slednjega nezdružljive z določbami tega sporazuma.
   3.   Pri vseh vprašanjih v zvezi z uporabo tega sporazuma se pogodbenici posvetujeta in rešita zadevo v okviru Skupnega odbora za carinsko sodelovanje, ustanovljenega na podlagi člena 21 tega sporazuma.
   NASLOV III
   CARINSKO SODELOVANJE
   Člen 6
   Obseg sodelovanja
   1.   Pogodbenici se zavezujeta, da bosta razvili carinsko sodelovanje. Zlasti si prizadevata za sodelovanje pri:

               (a)

               vzpostavitvi in ohranjanju komunikacijskih kanalov med njunimi carinskimi organi za olajšanje varne in hitre izmenjave informacij;

               (b)

               olajšanju učinkovitega usklajevanja med njunimi carinskimi organi;

               (c)

               katerih koli drugih upravnih zadevah v zvezi s tem sporazumom, ki lahko občasno zahtevajo njuno skupno ukrepanje.

         2.   Pogodbenici se nadalje zavezujeta, da bosta ob upoštevanju dela, ki ga na tem področju opravljajo mednarodne organizacije, razvili ukrepe za lažjo blagovno menjavo na carinskem področju.
   3.   Za namene tega sporazuma zajema carinsko sodelovanje vsa področja v zvezi z uporabo carinske zakonodaje.
   Člen 7
   Sodelovanje v carinskih postopkih
   Pogodbenici se zavezujeta, da bosta olajšali zakonito gibanje blaga ter izmenjujeta informacije in strokovno znanje o ukrepih za izboljšanje carinskih tehnik in postopkov ter o računalniško podprtih sistemih zaradi izpolnjevanja te zaveze v skladu z določbami tega sporazuma.
   Člen 8
   Tehnično sodelovanje
   Carinski organi pogodbenic si lahko med seboj nudijo tehnično pomoč, kolikor je to v obojestransko korist, vključno z:

               (a)

               izmenjavo osebja in izvedencev za namene spodbujanja razumevanja carinske zakonodaje, postopkov in tehnik druge pogodbenice;

               (b)

               usposabljanjem, zlasti z razvijanjem strokovnega znanja carinskih uradnikov;

               (c)

               izmenjavo strokovnih, znanstvenih in tehničnih podatkov o carinski zakonodaji in postopkih;

               (d)

               izboljšanjem tehnik in metod v zvezi z obravnavo potnikov in blaga;

               (e)

               vsemi drugimi splošnimi upravnimi zadevami, ki bi lahko zahtevale skupne ukrepe carinskih služb pogodbenic.

         Člen 9
   Usklajevanje v okviru mednarodnih organizacij
   Carinski organi si prizadevajo za razvoj in krepitev sodelovanja na področjih skupnega interesa, da bi lahko pri obravnavi teh vprašanj v mednarodnih organizacijah zastopali usklajeno stališče.
   NASLOV IV
   MEDSEBOJNA UPRAVNA POMOČ
   Člen 10
   Področje uporabe
   1.   Carinski organi si med seboj pomagajo s posredovanjem ustreznih informacij, ki prispevajo k zagotavljanju pravilne uporabe carinske zakonodaje, preprečevanja in preiskovanja vseh ravnanj v nasprotju s carinsko zakonodajo ter zatiranja takšnih ravnanj.
   2.   Pomoč v carinskih zadevah, predvidena v tem sporazumu, zadeva vse carinske organe pogodbenic, ki so pristojni za uporabo tega sporazuma. Pomoč ne posega v določbe o medsebojni pomoči v kazenskih zadevah. Prav tako na zajema informacij, pridobljenih pri izvajanju pooblastil na zahtevo pravosodnih organov.
   3.   Ta protokol ne zajema pomoči za povrnitev carin, davkov ali kazni, za odvzem prostosti ali pridržanje, za zaseg ali zadržanje lastnine.
   Člen 11
   Pomoč po zaprosilu
   1.   Zaprošeni organ po zaprosilu organa prosilca slednjemu predloži vse ustrezne informacije, ki mu omogočijo, da zagotovi pravilno uporabo carinske zakonodaje, vključno z informacijami o ugotovljenih ali načrtovanih dejavnostih, ki so ali bi lahko bile ravnanja v nasprotju s carinsko zakonodajo. Zlasti se carinski organi med seboj po zaprosilu obveščajo o dejavnostih, ki bi lahko na ozemlju druge pogodbenice povzročile kršitev, na primer predložitev nepravilnih carinskih deklaracij ali potrdil o poreklu, računov ali drugih dokumentov, za katere je znano ali se domneva, da so nepravilni ali ponarejeni.
   2.   Zaprošeni organ po zaprosilu organa prosilca slednjega obvesti:

               (a)

               ali so uradni dokumenti, predloženi carinskemu organu poleg deklaracije o blagu, verodostojni;

               (b)

               ali je bilo blago, izvoženo z ozemlja ene od pogodbenic, pravilno uvoženo na ozemlje druge pogodbenice, pri čemer se po potrebi navede carinski postopek, uporabljen za blago;

               (c)

               ali je bilo blago, uvoženo na ozemlje ene od pogodbenic, pravilno izvoženo z ozemlja druge pogodbenice, pri čemer se po potrebi navede carinski postopek, uporabljen za blago.

         3.   Po zaprosilu organa prosilca zaprošeni organ v okviru svojih zakonov, predpisov ali drugih pravno zavezujočih instrumentov sprejme vse potrebne ukrepe za zagotovitev posebnega nadzora nad:

               (a)

               osebami, za katere se lahko utemeljeno domneva, da so ali so bile vpletene v ravnanja v nasprotju s carinsko zakonodajo;

               (b)

               kraji, na katerih se zaloge blaga skladiščijo ali bi se lahko skladiščile na način, zaradi katerega obstaja utemeljeni sum, da je to blago namenjeno za uporabo pri ravnanjih v nasprotju s carinsko zakonodajo;

               (c)

               blagom, ki se prevaža ali bi se lahko prevažalo na način, zaradi katerega obstaja utemeljeni sum, da je namenjeno za uporabo pri ravnanjih v nasprotju s carinsko zakonodajo;

               (d)

               prevoznimi sredstvi, ki se uporabljajo ali bi se lahko uporabljala na način, zaradi katerega obstaja utemeljeni sum, da so namenjena za uporabo pri ravnanjih v nasprotju s carinsko zakonodajo.

         Člen 12
   Pomoč brez zaprosila
   Pogodbenici si na lastno pobudo v skladu s svojimi zakoni, predpisi ali drugimi pravno zavezujočimi instrumenti med seboj pomagata, če menita, da je to potrebno za pravilno uporabo carinske zakonodaje, posebej v primerih, ki bi lahko povzročili znatno škodo gospodarstvu, javnemu zdravju, javni varnosti ali kateremu koli podobnemu bistvenemu interesu druge pogodbenice, zlasti s posredovanjem pridobljenih informacij, ki se nanašajo na:

               (a)

               dejavnosti, ki so ali se zdijo v nasprotju s carinsko zakonodajo in bi lahko zanimale drugo pogodbenico;

               (b)

               nove načine ali metode, uporabljene pri ravnanjih v nasprotju s carinsko zakonodajo;

               (c)

               blago, za katero je znano, da je predmet ravnanj v nasprotju s carinsko zakonodajo;

               (d)

               osebe, za katere se lahko utemeljeno domneva, da so ali so bile vpletene v ravnanja v nasprotju s carinsko zakonodajo;

               (e)

               prevozna sredstva, za katera se lahko utemeljeno domneva, da so se uporabila, se uporabljajo ali bi se lahko uporabila pri ravnanjih v nasprotju s carinsko zakonodajo.

         Člen 13
   Oblika in vsebina zaprosil za pomoč
   1.   Zaprosila iz tega sporazuma so sestavljena v pisni obliki. Priloženi so jim vsi dokumenti, ki so potrebni za obravnavanje zaprosila. V nujnih primerih se lahko sprejmejo tudi ustna zaprosila, vendar morajo biti takoj potrjena v pisni obliki.
   2.   Zaprosila na podlagi odstavka 1 vsebujejo naslednje informacije:

               (a)

               uradni zaznamek organa prosilca;

               (b)

               ukrep, za katerega se zaprosi;

               (c)

               predmet in razlog zaprosila;

               (d)

               zadevne zakone, predpise in druge pravno zavezujoče instrumente;

               (e)

               čim bolj natančne in obsežne navedbe o osebah, o katerih potekajo poizvedbe;

               (f)

               povzetek bistvenih dejstev in dosedanjih poizvedb.

         3.   Zaprosila se predložijo v uradnem jeziku zaprošenega organa ali v jeziku, ki je za ta organ sprejemljiv. Ta zahteva ne velja za dokumente, ki spremljajo zaprosilo iz odstavka 1.
   4.   Če zaprosilo ne ustreza zgoraj določenim formalnim zahtevam, se lahko zahteva, da se popravi ali dopolni; medtem se lahko odredijo previdnostni ukrepi.
   Člen 14
   Obravnavanje zaprosil
   1.   Pri obravnavanju zaprosil za pomoč zaprošeni organ ravna v okviru svojih pristojnosti in razpoložljivih sredstev, kot če bi deloval v svojem imenu ali po zaprosilu drugih organov iste pogodbenice, in v ta namen posreduje že razpoložljive informacije, opravi ustrezne poizvedbe ali poskrbi, da se te opravijo.
   2.   Zaprosila za pomoč se obravnavajo v skladu z zakoni, predpisi in drugimi pravno zavezujočimi instrumenti zaprošene pogodbenice.
   3.   Pravilno pooblaščeni uradniki pogodbenice so lahko s soglasjem druge pogodbenice in pod pogoji, ki jih slednja določi, navzoči pri poizvedbah, ki se v konkretnih primerih opravljajo na njenem ozemlju.
   4.   Če zaprosilu ni možno ugoditi, je o tem nemudoma obveščen organ prosilec, kateremu se posredujejo razlogi in vse druge informacije, ki se štejejo za koristne.
   Člen 15
   Oblika posredovanja informacij
   1.   Zaprošeni organ posreduje organu prosilcu izide poizvedb v pisni obliki skupaj z ustreznimi dokumenti, overjenimi kopijami in drugimi listinami.
   2.   Te informacije se lahko posredujejo v računalniški obliki, vendar se po potrebi nemudoma pisno potrdijo.
   Člen 16
   Izjeme pri obveznosti zagotavljanja pomoči
   1.   Pomoč se lahko odkloni ali pa se zanjo določi, da mora izpolnjevati določene pogoje ali zahteve, če pogodbenica meni, da bi pomoč po tem sporazumu:

               (a)

               utegnila škodovati suverenosti Ljudske republike Kitajske ali države članice Evropske skupnosti, katero se zaprosi za pomoč v skladu s tem sporazumom;

               (b)

               utegnila škodovati javnemu redu, varnosti ali drugim bistvenim interesom, zlasti v primerih iz člena 17(2); ali

               (c)

               kršila varovanje industrijske, poslovne ali poklicne skrivnosti.

         2.   Zaprošeni organ lahko pomoč odloži z utemeljitvijo, da bi ovirala poizvedbo, sodni pregon ali postopek, ki je v teku. V takšnem primeru se zaprošeni organ posvetuje z organom prosilcem, da se ugotovi, ali se lahko pomoč zagotovi pod pogoji, ki jih lahko zahteva zaprošeni organ.
   3.   Če organ prosilec zaprosi za pomoč, ki je sam ne bi mogel zagotoviti, če bi ga zanjo zaprosili, na to opozori v svojem zaprosilu. Zaprošenemu organu je nato prepuščena odločitev o ugoditvi takšnemu zaprosilu.
   4.   V primerih iz odstavkov 1 in 2 je treba odločitev zaprošenega organa in razloge zanjo nemudoma sporočiti organu prosilcu.
   Člen 17
   Izmenjava informacij in zaupnost
   1.   Vse informacije, ki so po tem sporazumu posredovane v kakršni koli obliki, so v skladu z veljavnimi predpisi pogodbenic zaupne narave ali pa je dostop do njih omejen. Zanje velja obveznost varovanja poklicne skrivnosti in uživajo enako varstvo, kot ga za podobne informacije predvidevajo veljavna zakonodaja pogodbenice, ki je informacije prejela, in ustrezne določbe, ki se uporabljajo za organe Skupnosti.
   2.   Osebni podatki se lahko izmenjajo le, če se pogodbenica prejemnica zaveže, da jih bo varovala vsaj v tolikšni meri, kot bi se v zadevnem primeru varovali na ozemlju pogodbenice, ki naj bi podatke izročila. Pogodbenica, ki naj bi podatke posredovala, ne določi nobenih strožjih zahtev, kot veljajo za varovanje podatkov na njenem ozemlju. Pogodbenici si izmenjata informacije o svojih veljavnih pravilih, po potrebi vključno z zakonskimi določbami v veljavi v državah članicah Skupnosti.
   3.   Nič v tem sporazumu ne izključuje uporabe informacij in dokumentov, pridobljenih v skladu z določbami tega sporazuma, kot dokazno sredstvo v poznejših upravnih postopkih v zvezi z ravnanji v nasprotju s carinsko zakonodajo. Pogodbenici lahko informacije, ki sta jih prejeli, in dokumente, v katere sta imeli vpogled v skladu z določbami tega sporazuma, uporabita kot dokazno sredstvo v svojih dokaznih spisih, poročilih in pri zaslišanju prič ter v upravnih postopkih. Pristojni organ, ki je te informacije priskrbel ali omogočil dostop do dokumentov, je o takšni uporabi uradno obveščen.
   4.   Pridobljene informacije se uporabijo samo za namene tega sporazuma. Če želi ena od pogodbenic te informacije uporabiti za druge namene, mora pridobiti predhodno pisno soglasje organa, ki je te informacije posredoval. Za takšno uporabo veljajo omejitve, ki jih določi ta organ.
   5.   Praktične dogovore o izvajanju tega člena določi Skupni odbor za carinsko sodelovanje, ustanovljen na podlagi člena 21.
   Člen 18
   Izvedenci in priče
   Uradnik zaprošenega organa je lahko pooblaščen, da v okviru dodeljenega pooblastila v upravnih postopkih v zvezi z zadevami, ki jih zajema ta sporazum, na ozemlju druge pogodbenice nastopi kot izvedenec ali priča in predloži predmete, dokumente ali njihove overjene kopije, kolikor so ti potrebni za navedene postopke. V vabilu mora biti natančno navedeno, pred katerim upravnim organom bo uradnik pričal in o kateri zadevi ter na podlagi katerega pravnega naslova ali kvalifikacije bo potekalo zaslišanje uradnika.
   Člen 19
   Stroški
   1.   Pogodbenici se odpovesta vsem medsebojnim zahtevkom za povračilo stroškov, nastalih pri uporabi tega sporazuma, z izjemo morebitnih stroškov za izvedence in priče ter tolmače in prevajalce, ki niso zaposleni v državni upravi.
   2.   Če se izkaže, da bodo za ugoditev zaprosilu potrebni večji ali izredni stroški, se pogodbenici posvetujeta, da določita pogoje za ugoditev zaprosilu ter način kritja stroškov.
   NASLOV V
   KONČNE DOLOČBE
   Člen 20
   Izvajanje
   1.   Izvajanje tega sporazuma je zaupano carinskim organom Komisije Evropskih skupnosti in po potrebi carinskim organom držav članic Evropske skupnosti na eni strani ter carinskemu organu Ljudske republike Kitajske na drugi strani. Odločajo o vseh praktičnih ukrepih in dogovorih, potrebnih za uporabo tega sporazuma, pri čemer upoštevajo veljavna pravila zlasti na področju varstva podatkov. Pristojnim organom lahko priporočijo spremembe tega sporazuma, za katere menijo, da bi morale biti opravljene.
   2.   Pogodbenici se posvetujeta in nato obvestita o podrobnih pravilih izvajanja, ki se sprejmejo v skladu z določbami tega sporazuma.
   Člen 21
   Skupni odbor za carinsko sodelovanje
   1.   Ustanovi se Skupni odbor za carinsko sodelovanje, ki ga sestavljajo predstavniki carinskih organov Ljudske republike Kitajske in Evropske skupnosti. Odbor se sestaja v kraju, na dan in na podlagi dnevnega reda, ki se določijo sporazumno.
   2.   Skupni odbor za carinsko sodelovanje je med drugim pristojen za naslednje naloge:

               (a)

               zagotavljanje pravilnega delovanja sporazuma;

               (b)

               obravnavo vseh vprašanj, ki izhajajo iz njegove uporabe;

               (c)

               sprejemanje vseh ukrepov, potrebnih za carinsko sodelovanje, v skladu s cilji tega sporazuma;

               (d)

               obravnavanje vseh vprašanj skupnega interesa v zvezi s carinskim sodelovanjem, vključno s prihodnjimi ukrepi in za njih potrebnimi sredstvi;

               (e)

               dajanje priporočil za rešitve, ki prispevajo k uresničevanju ciljev tega sporazuma.

         3.   Skupni odbor za carinsko sodelovanje sprejme svoj poslovnik.
   4.   Skupni odbor za carinsko sodelovanje po potrebi obvešča skupni odbor, ustanovljen na podlagi člena 15 Sporazuma o trgovinskem in gospodarskem sodelovanju med Evropsko skupnostjo in Ljudsko republiko Kitajsko, o dejavnostih v okviru tega sporazuma.
   Člen 22
   Začetek veljavnosti in trajanje
   1.   Ta sporazum začne veljati prvi dan meseca, ki sledi dnevu, ko se pogodbenici uradno obvestita o zaključku za ta namen potrebnih postopkov.
   2.   Vsaka pogodbenica lahko ta sporazum kadar koli odpove s pisnim obvestilom drugi pogodbenici. Veljavnost sporazuma preneha tri mesece po dnevu uradnega obvestila drugi pogodbenici. Zaprosila za pomoč, ki so bila prejeta pred odpovedjo, se zaključijo v skladu z določbami tega sporazuma.
   Člen 23
   Verodostojna besedila
   Ta sporazum je sestavljen v dveh izvodih v angleškem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, slovaškem, slovenskem, španskem, švedskem in kitajskem jeziku, pri čemer je vsako besedilo enako verodostojno.

      V potrditev tega so spodaj podpisani pooblaščenci podpisali ta sporazum.
      V Haag, 8. decembra 2004

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Gobierno de la República Popular China
         Za vládu Činské lidové republiky
         For Folkerepublikken Kinas regering
         Im Namen der Regierung der Volksrepublik China
         Hiina Rahvavabariigi valitsuse nimel
         Για την κυβέρνηση της Λαϊκής Δημοκρατίας της Κίνας
         For the Government of the People's Republic of China
         Pour le gouvernement de la République populaire de Chine
         Per il Governo della Repubblica popolare cinese
         Kīnas Tautas Republikas vārdā
         Kinijos Liaudies Respublikos Vyriausybės vardu
         A Kínai Népköztársaság kormánya részéről
         Voor de Regering van de Volksrepubliek China
         W imieniu rządu Chińskiej Republiki Ludowej
         Pelo Governo da República Popular da China
         Za vládu Činskey ľudovej republiky
         Za Vlado Ljudske republike Kitajske
         Kiinan kansantasavallan hallituksen puolesta
         På Folkrepubliken Kinas regerings vägnar


title: Sklep Upravnega odbora Europola z dne 19. oktobra 2005 o sprejemu pogojev in postopkov, ki jih postavlja Europol v zvezi s prilagajanjem zneskov, navedenih v Dodatku k Sklepu Upravnega odbora Europola z dne 16. novembra 1999 o dajatvah, ki se uporabljajo za plače in nagrade, izplačane osebju Europola, v korist Europola

text:
               15.11.2005

               SL

               Uradni list Evropske unije

               C 282/4

      SKLEP UPRAVNEGA ODBORA EUROPOLA

   z dne 19. oktobra 2005
   o sprejemu pogojev in postopkov, ki jih postavlja Europol v zvezi s prilagajanjem zneskov, navedenih v Dodatku k Sklepu Upravnega odbora Europola z dne 16. novembra 1999 o dajatvah, ki se uporabljajo za plače in nagrade, izplačane osebju Europola, v korist Europola
   (2005/C 282/03)
   UPRAVNI ODBOR EUROPOLA JE,
   ob upoštevanju Protokola, sestavljenega na podlagi člena K.3 Pogodbe o Evropski uniji in člena 41(3) Konvencije o Europolu, o privilegijih in imunitetah Europola, članov njegovih organov, namestnikov direktorja in uslužbencev Europola (1) in še zlasti člena 10;
   ker:

               1.

               je Svet dne 12. oktobra 2005 sklenil prilagoditi plače in nagrade za uradnike Europola za 0,2 % s povratnim učinkom od 1. julija 2004.

               2.

               je Upravni odbor dne 19. oktobra 2005 sklenil, da se zneski, navedeni v členu 4 Dodatka k Sklepu Upravnega odbora z dne 16. novembra 1999 (2), zvišajo za isti odstotek in od istega datuma, kot je bilo določeno z Odločbo Sveta z dne 12. oktobra 2005, omenjeno pod točko 1.

               3.

               se morajo v skladu z istim sklepom Upravnega odbora z dne 19. oktobra 2005 tako določeni zneski objaviti v Uradnem listu Evropske unije.

         SKLENIL:
   Člen 1
   Z učinkom od 1. julija 2004:

               1.

               Znesek, omenjen v prvem stavku člena 4 Dodatka k Sklepu Upravnega odbora Europola z dne 16. novembra 1999, se nadomesti z 110,24 EUR.

               2.

               Zneski v eurih v tabeli, ki je vključena v člen 4 Dodatka k Sklepu Upravnega odbora Europola z dne 16. novembra 1999, se nadomestijo kot sledi:

                           8 % k zneskom med 110,24 EUR in 1 941,75 EUR

                           10 % k zneskom med 1 941,76 EUR in 2 674,46 EUR

                           12,5 % k zneskom med 2 674,47 EUR in 3 065,08 EUR

                           15 % k zneskom med 3 065,09 EUR in 3 480,86 EUR

                           17,5 % k zneskom med 3 480,87 EUR in 3 871,51 EUR

                           20 % k zneskom med 3 871,52 EUR in 4 250,14 EUR

                           22,5 % k zneskom med 4 250,15 EUR in 4 640,75 EUR

                           25 % k zneskom med 4 640,76 EUR in 5 019,40 EUR

                           27,5 % k zneskom med 5 019,41 EUR in 5 410,02 EUR

                           30 % k zneskom med 5 410,03 EUR in 5 788,67 EUR

                           32,5 % k zneskom med 5 788,68 EUR in 6 179,29 EUR

                           35 % k zneskom med 6 179,30 EUR in 6 558,53 EUR

                           40 % k zneskom med 6 558,54 EUR in 6 949,16 EUR

                           45 % k zneskom nad 6 949,17 EUR

         Člen 2
   Ta sklep se objavi v Uradnem listu Evropske unije.
   Člen 3
   Ta sklep začne veljati naslednji dan po njegovem sprejetju.

      V Haagu, 19. oktobra 2005

         Rob WAINWRIGHT

            Predsednik Upravnega odbora

      (1)  UL C 221, 19.7.1997, str. 2.

      (2)  UL C 65, 28.2.2001, str. 8.


title: 2010/199/CFSP: Sklep Sveta 2010/199/SZVP z dne 22. marca 2010 o podpisu in sklenitvi Sporazuma med Evropsko unijo in Črno goro o sodelovanju Črne gore v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (operacija Atalanta)

text:
               8.4.2010

               SL

               Uradni list Evropske unije

               L 88/1

         SKLEP SVETA 2010/199/SZVP
   z dne 22. marca 2010
   o podpisu in sklenitvi Sporazuma med Evropsko unijo in Črno goro o sodelovanju Črne gore v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (operacija Atalanta)
   SVET EVROPSKE UNIJE JE –
   ob upoštevanju Pogodbe o Evropski uniji, zlasti člena 37 Pogodbe, in Pogodbe o delovanju Evropske unije, zlasti člena 218(5) in (6) Pogodbe,
   ob upoštevanju predloga visoke predstavnice Unije za zunanje zadeve in varnostno politiko,
   ob upoštevanju naslednjega:

               (1)

               Svet je 10. novembra 2008 sprejel Skupni ukrep 2008/851/SZVP o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) (operacija Atalanta).

               (2)

               V členu 10(3) navedenega skupnega ukrepa je določeno, da so podrobnosti o sodelovanju tretjih držav predmet sporazumov, ki se sklenejo v skladu s členom 37 Pogodbe o Evropski uniji.

               (3)

               Evropska unija in Črna gora sta na podlagi sklepov Političnega in varnostnega odbora z dne 21. aprila 2009 o sprejetju prispevka tretjih držav k operaciji Atalanta (ATALANTA/2/2009) (2) in o ustanovitvi odbora sodelujočih držav (ATALANTA/3/2009) (3) s pogajanji dosegli Sporazum o sodelovanju Črne gore v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (operacija Atalanta) (v nadaljnjem besedilu: Sporazum).

               (4)

               Sporazum bi bilo treba odobriti –

         SPREJEL NASLEDNJI SKLEP:
   Člen 1
   Sporazum med Evropsko unijo in Črno goro o sodelovanju Črne gore v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (operacija Atalanta) (v nadaljnjem besedilu: Sporazum) se odobri v imenu Evropske unije.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Evropsko unijo zavezujoč.
   Člen 3
   Predsednik Sveta v imenu Unije poda uradno obvestilo iz člena 10(1) Sporazuma (4).
   Člen 4
   Ta sklep začne veljati na dan sprejetja.
   Člen 5
   Ta sklep se objavi v Uradnem listu Evropske unije.

      V Bruslju, 22. marca 2010

            Za Svet

            Predsednik

         M. Á. MORATINOS

      (1)  UL L 301, 12.11.2008, str. 33.

      (2)  UL L 109, 30.4.2009, str. 52.

      (3)  UL L 112, 6.5.2009, str. 9, in dodatek v UL L 119, 14.5.2009, str. 40.

      (4)  Generalni sekretariat Sveta v Uradnem listu Evropske unije objavi datum začetka veljavnosti Sporazuma.
    ---documentbreak---

               8.4.2010

               SL

               Uradni list Evropske unije

               L 88/3

         PREVOD
   SPORAZUM
   med Evropsko unijo in Črno goro o sodelovanju Črne gore v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (operacija Atalanta)
   EVROPSKA UNIJA (EU),
   na eni strani, in
   ČRNA GORA
   na drugi strani,
   v nadaljnjem besedilu: pogodbenici,
   STA SE OB UPOŠTEVANJU:
   dejstva, da je Svet Evropske unije sprejel Skupni ukrep 2008/851/SZVP o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) (operacija „Atalanta“), kot je bil spremenjen s Sklepom Sveta 2009/907/SZVP 2009 (2),
   povabila EU Črni gori, da sodeluje v operaciji pod vodstvom EU,
   uspešnega zaključka procesa oblikovanja sil ter priporočila poveljnika operacije EU in vojaškega odbora EU, da se privoli v sodelovanje oboroženih sil Črne gore v operaciji pod vodstvom EU,
   Sklepa ATALANTA/2/2009 Političnega in varnostnega odbora z dne 21. aprila 2009 o sprejetju prispevka tretjih držav k vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (operacija „Atalanta“) (3) in Sklepa ATALANTA/3/2009 Političnega in varnostnega odbora z dne 21. aprila 2009 o vzpostavitvi odbora sodelujočih držav za vojaško operacijo Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (operacija „Atalanta“) (4), kakor sta bila spremenjena s Sklepom Političnega in varnostnega odbora ATALANTA/7/2009 (5),
   odločitve Črne gore z dne 13. avgusta 2009 o sodelovanju v operaciji Atalanta –
   DOGOVORILI O NASLEDNJEM:
   Člen 1
   Sodelovanje v operaciji
   1.   Črna gora se v skladu z določbami Sporazuma in vsemi potrebnimi določbami o izvajanju pridruži Skupnemu ukrepu 2008/851/SZVP o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (operacija Atalanta), kakor je bil spremenjen s Sklepom 2009/907/SZVP, in vsem nadaljnjim sklepom, s katerimi sklene Svet Evropske unije razširiti operacijo.
   2.   Prispevek Črne gore k pomorskim silam pod vodstvom Evropske unije (EUNAVFOR) ne posega v avtonomijo odločanja Evropske unije.
   3.   Črna gora zagotovi, da njene sile in osebje, ki sodelujejo v operaciji Atalanta, svojo nalogo opravljajo v skladu s:

               —

               Skupnim ukrepom 2008/851/SZVP, skupaj z morebitnimi poznejšimi spremembami,

               —

               operativnim načrtom,

               —

               vsemi izvedbenimi ukrepi.

         4.   Sile in osebje, ki jih Črna gora dodeli operaciji, upoštevajo pri opravljanju svojih nalog in pri svojem ravnanju zgolj interese operacije Atalanta.
   5.   Črna gora pravočasno obvesti poveljnika operacije EU o vsaki spremembi glede svojega sodelovanja v operaciji.
   Člen 2
   Status sil
   1.   Status sil in osebja, ki jih Črna gora dodeli operaciji Atalanta, ureja sporazum o statusu sil, sklenjen med Evropsko unijo in Somalijo, Džibutijem ali katero koli drugo državo v regiji, s katero se takšen sporazum sklene za to operacijo, oziroma enostranska izjava o statusu sil, ki jo predloži Kenija, Sejšeli ali katera koli druga država v regiji, ki takšno izjavo predloži za to operacijo.
   2.   Status sil in osebja, dodeljenih poveljstvom ali poveljniškim enotam zunaj območja skupne operacije, urejajo dogovori med državo gostiteljico zadevnih poveljstev in poveljniških enot ter Črno goro.
   3.   Ne glede na sporazume in izjave o statusu sil iz odstavkov 1 in 2 je Črna gora pristojna za svoje sile in osebje, ki sodelujejo v operaciji Atalanta.
   4.   Črna gora je pristojna za odgovore na vse zahtevke v zvezi s sodelovanjem v operaciji Atalanta, ki jih vložijo pripadniki njenih sil in osebja ali ki zadevajo takšne pripadnike. Črna gora je pristojna za uvedbo kakršnih koli ukrepov, zlasti sodnih ali disciplinskih postopkov, zoper svoje oborožene sile in osebje v skladu s svojimi zakoni in drugimi predpisi.
   5.   Črna gora se zavezuje, da bo ob podpisu Sporazuma predložila izjavo o opustitvi odškodninskih zahtevkov do vsake države, ki sodeluje v operaciji Atalanta.
   6.   Države članice Evropske unije se zavezujejo, da bodo ob podpisu Sporazuma predložile izjavo o opustitvi odškodninskih zahtevkov za udeležbo Črne gore v operaciji Atalanta.
   Člen 3
   Pogoji premestitve oseb, prijetih in pridržanih zaradi izvrševanja sodnega pregona
   Če ima Črna gora sodno pristojnost nad osumljenci ali storilci dejanj piratstva ali oboroženega ropa v teritorialnem morju obalne države znotraj območja operacije, se osebe, ki jih EUNAVFOR prime zaradi sodnega postopka in jih ima pridržane, ter zaseženo imetje v posesti EUNAVFOR, premestijo iz EUNAVFOR v Črno goro v skladu s pogoji iz priloge, ki je sestavni del Sporazuma.
   Člen 4
   Tajni podatki
   1.   Črna gora sprejme ustrezne ukrepe, da zagotovi varovanje tajnih podatkov EU v skladu z varnostnimi predpisi Sveta Evropske unije iz Sklepa Sveta 2001/264/ES z dne 19. marca 2001 o sprejetju predpisov Sveta o varovanju tajnosti (6) in v skladu z nadaljnjimi smernicami pristojnih organov, vključno s smernicami poveljnika operacije EU.
   2.   Če sta EU in Črna gora sklenili sporazum o varnostnih postopkih za izmenjavo tajnih podatkov, se določbe takšnega sporazuma uporabljajo tudi v okviru operacije Atalanta.
   Člen 5
   Struktura poveljevanja
   1.   Vse sile in osebje, ki sodelujejo v operaciji Atalanta, v celoti ostajajo podrejeni poveljstvu svojih nacionalnih organov.
   2.   Nacionalni organi prenesejo operativno in taktično poveljevanje in/ali nadzor nad svojimi silami in osebjem na poveljnika operacije EU. Poveljnik operacije EU ima pravico prenesti svoja pooblastila.
   3.   Črna gora ima pri vsakodnevnem vodenju operacije enake pravice in obveznosti kot države članice Evropske unije, ki sodelujejo v operaciji.
   4.   Poveljnik operacije EU lahko po posvetovanju z Črno goro kadar koli zahteva umik prispevka Črne gore.
   5.   Črna gora imenuje višjega vojaškega predstavnika (VVP), ki zastopa njen nacionalni kontingent v operaciji Atalanta. VVP se s poveljnikom sil EU posvetuje o vseh zadevah v zvezi z operacijo in je odgovoren za vsakodnevno disciplino kontingenta.
   Člen 6
   Finančni vidiki
   1.   Črna gora prevzame vse stroške, povezane z njenim sodelovanjem v operaciji, razen če je za stroške zagotovljeno skupno financiranje, kot je predvideno v pravnih instrumentih iz člena 1(1) tega sporazuma in v Sklepu Sveta 2008/975/SZVP z dne 18. decembra 2008 o določitvi mehanizma za upravljanje financiranja skupnih stroškov operacij Evropske unije, ki so vojaškega ali obrambnega pomena (Athena) (7).
   2.   Operacija Atalanta zagotavlja črnogorskemu kontingentu logistično podporo po načelu povračila stroškov pod pogoji, predvidenimi v določbah o izvajanju iz člena 7. Upravno vodenje s tem povezanih odhodkov se zaupa Atheni.
   3.   V primeru smrti, telesne poškodbe, izgube ali škode, ki jo utrpijo fizične ali pravne osebe iz držav(-e), v kateri(-h) poteka operacija, Črna gora, če je ugotovljena njena odgovornost, plača odškodnino pod pogoji iz sporazuma o statusu sil iz člena 2(1) tega sporazuma, če je ta na voljo.
   Člen 7
   Določbe o izvajanju Sporazuma
   Visoka predstavnica Unije za zunanje zadeve in varnostno politiko ali poveljnik operacije EU sklene z ustreznimi organi Črne gore vse potrebne tehnične in upravne določbe o izvajanju tega sporazuma.
   Člen 8
   Neizpolnjevanje obveznosti
   Če ena od pogodbenic ne izpolni svojih obveznosti iz prejšnjih členov, ima druga pogodbenica pravico odpovedati ta sporazum z vročitvijo obvestila o odpovedi v roku enega meseca.
   Člen 9
   Reševanje sporov
   Spori v zvezi z razlago ali uporabo tega sporazuma se med pogodbenicama rešujejo po diplomatski poti.
   Člen 10
   Začetek veljavnosti
   1.   Ta sporazum začne veljati prvi dan prvega meseca po tem, ko sta se pogodbenici uradno obvestili o zaključku za to potrebnih notranjih postopkov.
   2.   Ta sporazum se uporablja začasno od datuma podpisa.
   3.   Ta sporazum velja ves čas trajanja prispevka Črne gore k operaciji.
   4.   Odpoved tega sporazuma ne vpliva na pravice ali obveznosti, ki izhajajo iz uporabe tega sporazuma pred tovrstno odpovedjo, vključno s pravicami katere koli premeščene osebe, dokler je v priporu v Črni gori ali dokler jo Črna gora sodno preganja.
   Po zaključku operacije lahko vse pravice EUNAVFOR, kot so opredeljene v prilogi k temu sporazumu, uresničuje katera koli oseba ali subjekt, ki jo/ga imenuje država, ki predseduje Svetu EU. Imenovana oseba ali subjekt je lahko med drugim diplomatski predstavnik ali konzularni uslužbenec te države, akreditiran v Črni gori. Po zaključku operacije se vsa uradna obvestila, ki jih je bilo treba nasloviti na EUNAVFOR v okviru tega instrumenta, naslovijo na državo, ki predseduje Svetu EU.

      V Bruslju, dne štiriindvajsetega marca leta dva tisoč deset, v dveh izvirnikih v angleškem jeziku

            Za Evropsko unijo

            Za Črno goro

      (1)  UL L 301, 12.11.2008, str. 33, popravek v UL L 253, 25.9.2009, str. 18.

      (2)  UL L 322, 9.12.2009, str. 27.

      (3)  UL L 109, 30.4.2009, str. 52.

      (4)  UL L 112, 6.5.2009 in dodatek v UL L 119, 14.5.2009, str. 40.

      (5)  UL L 270, 15.10.2009, str. 19.

      (6)  UL L 101, 11.4.2001, str. 1.

      (7)  UL L 345, 23.12.2008, str. 96.
   PRILOGA

      DOLOČBE O POGOJIH IN NAČINIH PREMESTITVE STORILCEV ALI OSEB, KI SO OSUMLJENE STORITVE DEJANJ PIRATSTVA ALI OBOROŽENIH ROPOV V TERITORIALNIH VODAH OBALNE DRŽAVE NA OBMOČJU OPERACIJ IN SO JIH PRIDRŽALE POMORSKE SILE POD VODSTVOM EVROPSKE UNIJE (EUNAVFOR), TER ZASEŽENEGA IMETJA V POSESTI EUNAVFOR Z EUNAVFOR V ČRNO GORO IN POGOJIH NJIHOVE OBRAVNAVE PO TAKŠNI PREMESTITVI

   1.   Opredelitev pojmov

   Za namene tega sporazuma:

               (a)

               „piratstvo“ pomeni piratstvo, kot je opredeljeno v členu 101 Konvencije Združenih narodov o pomorskem mednarodnem pravu (UNCLOS);

               (b)

               „oborožen rop“ pomeni dejanja, kot so opredeljena v odstavku (a), če so storjena v teritorialnem morju obalne države znotraj območja operacije;

               (c)

               „premeščena oseba“ pomeni katero koli osebo, ki je osumljena načrtovanja, izvrševanja ali storitve dejanj piratstva ali oboroženega ropa in ki jo EUNAVFOR premesti v Črno goro na podlagi tega sporazuma.

         2.   Splošna načela

               (a)

               Črna gora lahko na zahtevo EUNAVFOR privoli v premestitev oseb, ki jih je EUNAVFOR pridržal v povezavi s piratstvom ali oboroženim ropom, in s tem povezanega imetja, ki ga je zasegel EUNAVFOR, ter te osebe in imetje preda svojim pristojnim organom za namen sodne preiskave in pregona.

               (b)

               EUNAVFOR v okviru tega sporazuma osebe preda izključno pristojnim organom pregona Črne gore.

               (c)

               Črna gora potrjuje, da bo z osebami, premeščenimi na podlagi teh določb, pred in po premestitvi ravnala humano in v skladu z mednarodnimi obveznostmi na področju človekovih pravic, vključno s prepovedjo mučenja in okrutnega, nečloveškega ali ponižujočega ravnanja ali kaznovanja, prepovedjo samovoljnega pripora in v skladu z zahtevo po poštenem sojenju.

         3.   Obravnava, pregon in sojenje premeščenim osebam

               (a)

               Z vsako premeščeno osebo se ravna humano, oseba ni izpostavljena mučenju ali okrutnemu, nečloveškemu ali ponižujočemu ravnanju ali kaznovanju, zagotovi se ji ustrezna namestitev in prehrana ter dostop do zdravstvene oskrbe in oseba lahko izvaja verske obrede.

               (b)

               Vsaka premeščena oseba se takoj privede pred sodnika ali drugo uradno osebo, ki na podlagi zakona izvršuje sodno oblast, ta pa nemudoma odloči o zakonitosti pridržanja te osebe in odredi njeno izpustitev, če pridržanje ni zakonito.

               (c)

               Vsaka premeščena oseba je upravičena do sojenja v razumnem roku ali do izpustitve.

               (d)

               Vsaka premeščena oseba je pri določanju kakršnih koli kazenskih obtožb zoper njo upravičena do poštenega in javnega zaslišanja, ki ga opravi pristojno, neodvisno in nepristransko, z zakonom ustanovljeno sodišče.

               (e)

               Vsaka premeščena oseba, obdolžena kaznivega dejanja, velja za nedolžno, dokler ni v skladu z zakonom dokazana njena krivda.

               (f)

               Vsakdo je pri določanju kakršnih koli kazenskih obtožb zoper njega povsem enakopravno upravičen do naslednjih minimalnih jamstev:

                           1.

                           da je pravočasno in natančno obveščen o naravi in razlogu obtožbe zoper njega v jeziku, ki ga razume;

                           2.

                           da ima na voljo dovolj časa in možnosti za pripravo svoje obrambe in da je lahko v stiku z zastopnikom, ki ga je sam izbral;

                           3.

                           da se mu sodi brez neupravičenega zavlačevanja;

                           4.

                           da se mu sodi v njegovi prisotnosti ter da se brani sam ali s pomočjo zagovornika, ki ga je sam izbral; če nima zagovornika, da je obveščen o tej pravici; in da se mu brezplačno dodeli zagovornik, če nima dovolj sredstev za njegovo plačilo, vedno ko je to potrebno v interesu pravice;

                           5.

                           da preuči ali zahteva preučitev vseh dokazov zoper njega, vključno z zapriseženimi pisnimi izjavami prič, ki so izvedle prijetje, ter da doseže navzočnost in zaslišanje prič v svojem imenu pod enakimi pogoji, kot so jih imele priče proti njemu;

                           6.

                           da ima brezplačno pomoč tolmača, če ne razume ali ne govori jezika, ki ga uporablja sodišče;

                           7.

                           da ni zavezan pričati proti sebi ali priznati krivde.

               (g)

               Vsaka premeščena oseba, obsojena zločina, ima pravico, da njeno obsodbo ali kazen v skladu s pravom Črne gore ponovno preuči višje sodišče ali da na to sodišče vloži pritožbo.

               (h)

               Brez predhodne pisne privolitve EUNAVFOR Črna gora ne preda nobene premeščene osebe drugi državi za namene sodne preiskave ali pregona.

         4.   Smrtna kazen

   Nobena premeščena oseba ni obsojena na smrtno kazen, ni kaznovana s smrtno kaznijo niti zanjo ne velja zahteva po usmrtitvi.
   5.   Evidence in uradna obvestila

               (a)

               Vsaka premestitev se evidentira v ustreznem dokumentu, ki ga podpišeta predstavnik EUNAVOR in predstavnik pristojnih organov pregona Črne gore.

               (b)

               EUNAVFOR pošlje Črni gori evidenco o pridržanju za vsako premeščeno osebo. Ta evidenca po možnosti vsebuje podatke o zdravstvenem stanju premeščene osebe v času pridržanja, natančen čas predaje organom Črne gore, razlog za njeno pridržanje, čas in kraj začetka njenega prijetja in vse odločitve, sprejete v zvezi z njenim pridržanjem.

               (c)

               Črna gora je odgovorna za vodenje natančnega seznama vseh premeščenih oseb, med drugim tudi za vodenje evidenc o vsem zaseženem imetju, zdravstvenem stanju osebe, lokaciji prostorov za pridržanje, kakršnih koli obtožbah zoper osebo in vseh pomembnih odločitvah, sprejetih med sodnim pregonom in sojenjem.

               (d)

               Te evidence so na podlagi pisne zahteve Ministrstvu za zunanje zadeve Črne gore na razpolago predstavnikom EU in EUNAVFOR.

               (e)

               Poleg tega Črna gora uradno obvesti EUNAVFOR o kraju pridržanja vsake osebe, premeščene na podlagi tega sporazuma, o vsakem poslabšanju njenega zdravstvenega stanja in vseh sumih o neprimerni obravnavi. Predstavniki EU in EUNAVFOR imajo dostop do vseh oseb, premeščenih na podlagi tega sporazuma, dokler so te osebe v zaporu, in so upravičeni do njihovega zaslišanja.

               (f)

               Nacionalne in mednarodne humanitarne agencije lahko na podlagi zahteve obiščejo osebe, premeščene na podlagi tega sporazuma.

               (g)

               Zato da bi EUNAVFOR Črni gori lahko zagotovil pravočasno pomoč s pričanjem svojega osebja in predložitvijo ustreznih dokazov, Črna gora uradno obvesti EUNAVFOR, da namerava začeti postopek kazenske obravnave zoper katero koli premeščeno osebo, ter mu sporoči časovni razpored za predložitev dokazov in zaslišanje prič.

         6.   Pomoč EUNAVFOR

               (a)

               EUNAVFOR v okviru svojih sredstev in zmožnosti zagotovi Črni gori vso pomoč pri sodni preiskavi in pregonu premeščenih oseb.

               (b)

               EUNAVFOR zlasti:

                           1.

                           izroči evidence o pridržanju, pripravljene v skladu z odstavkom 5(b) teh določb;

                           2.

                           preuči vse dokaze v skladu z zahtevami pristojnih organov Črne gore, kot je dogovorjeno v določbah o izvajanju iz odstavka 8;

                           3.

                           skuša pripraviti izjave prič ali zaprisežene pisne izjave osebja EUNAVFOR, vpletenega v kakršen koli incident, zaradi katerega so bile osebe premeščene na podlagi teh določb;

                           4.

                           izroči vse zadevno zaseženo imetje v posesti EUNAVFOR.

         7.   Povezava z drugimi pravicami premeščenih oseb

   V teh določbah ni določbe, ki je namenjena odstopanju od pravic, ki jih ima premeščena oseba v okviru veljavnega domačega ali mednarodnega prava, ali bi se lahko tako razlagala.
   8.   Določbe o izvajanju

               (a)

               Za namene uporabe teh določb lahko pristojni organi Črne gore na eni strani ter pristojni organi EU in pristojni organi držav, ki so EUNAVFOR zagotovile državni kontingent, na drugi strani potrdijo določbe o izvajanju operativnih, upravnih in tehničnih zadev.

               (b)

               Določbe o izvajanju lahko med drugim zajemajo:

                           1.

                           opredelitev pristojnih organov pregona Črne gore, katerim lahko EUNAVFOR preda osebe;

                           2.

                           centre za pridržanje, v katerih so premeščene osebe nameščene;

                           3.

                           ravnanje z dokumenti, vključno s tistimi, ki so povezani z zbiranjem dokazov, ki se izročijo pristojnim organom pregona Črne gore ob premestitvi osebe;

                           4.

                           kontaktne točke za uradna obvestila;

                           5.

                           obrazce, ki se uporabljajo za premestitve.


title: Sklep Sveta z dne 19. aprila 2004 o spremembi člena 35(1) in (2) Poslovnika Sodišča prve stopnje Evropskih skupnosti

text:
Pomembno pravno obvestilo

|

32004D0406

Uradni list L 132 , 29/04/2004 str. 0003 - 0004

		Sklep Svetaz dne 19. aprila 2004o spremembi člena 35(1) in (2) Poslovnika Sodišča prve stopnje Evropskih skupnosti(2004/406/ES, Euratom)SVET EVROPSKE UNIJE JE –ob upoštevanju člena 64 Protokola o Statutu Sodišča Evropskih skupnosti,v skladu s postopkom iz drugega odstavka člena 245 Pogodbe o ustanovitvi Evropske skupnosti in drugega odstavka člena 160 Pogodbe o ustanovitvi Evropske skupnosti za atomsko energijo,ob upoštevanju zahteve Sodišča Evropskih skupnosti z dne 3. decembra 2003,ob upoštevanju mnenja Evropskega parlamenta z dne 30. marca 2004,ob upoštevanju mnenja Komisije z dne 1. marca 2004,ob upoštevanju naslednjega:(1) Z začetkom veljavnosti Pogodbe o pristopu Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji [1] je treba nove uradne jezike, in sicer češčino, estonščino, latvijščino, litovščino, madžarščino, malteščino, poljščino, slovaščino in slovenščino uvrstiti v seznam jezikov postopka iz člena 35(1) Poslovnika Sodišča prve stopnje Evropskih skupnosti.(2) Po novi porazdelitvi pristojnosti za neposredne tožbe med Sodiščem in Sodiščem prve stopnje, predvideni s Pogodbo iz Nice, je treba sprejeti pravilo za določitev jezika postopka pred Sodiščem prve stopnje, v primerih, ko je tožeča stranka institucija –SKLENIL:Člen 1Poslovnik Sodišča prve stopnje Evropskih skupnosti z dne 2. maja 1991 (UL L 136, 30.5.1991, str. 1), kakor je bil spremenjen 15. septembra 1994 (UL L 249, 24.9.1994, str. 17), 17. februarja 1995 (UL L 44, 28.2.1995, str. 64), 6. julija 1995 (UL L 172, 22.7.1995, str. 3), 12. marca 1997 (UL L 103, 19.4.1997, str. 6, popravek: UL L 351, 23.12.1997, str. 72), 17. maja 1999 (UL L 135, 29.5.1999, str. 92), 6. decembra 2000 (UL L 322, 19.12.2000, str. 4) in 21. maja 2003 (UL L 147, 14.6.2003, str. 22) se spremeni:1. člen 35(1) se nadomesti z naslednjim:"Jeziki postopka so angleščina, češčina, danščina, estonščina, finščina, francoščina, grščina, irščina, italijanščina, latvijščina, litvanščina, madžarščina, malteščina, nemščina, nizozemščina, poljščina, portugalščina, slovaščina, slovenščina, španščina ali švedščina.";2. v člen 35(2)- se vstavi naslednja nova točka:- "(a) če je tožena stranka država članica ali fizična ali pravna oseba, ki pripada državi članici, je jezik postopka uradni jezik te države; če je v državi več uradnih jezikov, izbere tožeča stranka enega izmed njih;";- prejšnji točki (a) in (b) postaneta (b) in (c);- v točki (c) se besede "pod točko (a)" nadomestijo z besedami "pod točko (b)".Člen 2Točka 1 člena 1 začne veljati z začetkom veljavnosti Pogodbe o pristopu Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji. Točka 2 člena 1 začne veljati prvi dan drugega meseca po dnevu objave tega sklepa.Besedila Poslovnika Sodišča prve stopnje v češčini, estonščini, latvijščini, litovščini, madžarščini, malteščini, poljščini, slovaščini in slovenščini se sprejmejo po začetku veljavnosti Pogodbe iz prvega odstavka.V Bruslju, 19. aprila 2004Za SvetPredsednikB. Cowen[1] UL L 236, 23.9.2003, str. 17.--------------------------------------------------